CELEX: 51995PC0256
Language: da
Date: 1995-06-12
Title: Forslag til RÅDETS FORORDNING (EF) om ændring af forordning (EØF) nr. 2847/93 om indførelse af en kontrolordning under den fælles fiskeripolitik

Avis juridique important

|

51995PC0256

Forslag til RÅDETS FORORDNING (EF) om ændring af forordning (EØF) nr. 2847/93 om indførelse af en kontrolordning under den fælles fiskeripolitik  /* KOM/95/256 ENDEL - CNS 95/0146 */  

EF-Tidende nr. C 188 af 22/07/1995 s. 0008

Forslag til Rådets forordning (EF) om ændring af forordning (EØF) nr. 2847/93 om indførelse af en kontrolordning under den fælles fiskeripolitik (95/C 188/06) (Tekst af betydning for EØS) KOM(95) 256 endelig udg. - 95/0146(CNS)(Forelagt af Kommissionen den 13. juni 1995)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig 43,under henvisning til forslag fra Kommissionen,under henvisning til udtalelse fra Europa-Parlamentet,under henvisning til udtalelse fra Det Økonomiske og Sociale Udvalg, ogud fra følgende betragtninger:Ved Rådets forordning (EF) nr. . . ./95 af . . . 1995 om indførelse af en forvaltningsordning for fiskeriindsatsen er der fastsat årlige maksimumsniveauer for fiskeriindsatsen i bestemte områder;i henhold til Rådets forordning (EF) nr. 685/95 af 27. marts 1995 om forvaltning af fiskeriindsatsen, for så vidt angår visse fiskerizoner og visse fiskeressourcer i Fællesskabet (1) skal der fastsættes kontrol- og overvågningsforanstaltninger, så det sikres, at forvaltningsordningen for fiskeriindsatsen overholdes;i artikel 7, stk. 3, er det fastsat, at medlemsstaterne træffer de nødvendige foranstaltninger for at forpligte fartøjer, der fører deres flag, til at give oplysning om indsejling og udsejling af fiskeriområder, herunder anløb af eller afgang fra en havn i det pågældende område, hvor der gælder begrænsninger i fiskeriindsatsen eller i fiskerikapaciteten, samt i området syd for 56°30' N, øst for 12° V og nord for 50°30' N, i det følgende benævnt »den irske kasse«;det er nødvendigt at fastsætte gennemførelsesbestemmelser for ordningen med oplysning om indsejling og udsejling og ligeledes bestemmelser om de EF-infrastrukturer, der skal etableres senest den 1. januar 1998 for forvaltning af oplysningerne om EF-fartøjernes fangster;i den forbindelse er det nødvendigt, at både den medlemsstat, der er ansvarlig for overvågningen, og Kommissionen får adgang til det integrerede edb-system for kontrol af oplysningerne;det er nødvendigt at fastsætte, at EF-fartøjernes områdedage overvåges, og det er derfor væsentligt, at førerne af fiskerfartøjerne i deres logbog indfører de dage, de har anvendt til de enkelte fiskerier, og at medlemsstaternes myndigheder underrettes, så de kan overvåge deres fiskeriaktiviteter;de enkelte medlemsstater bør træffe de nødvendige foranstaltninger til at gennemføre stikprøvekontrol af de fiskeriaktiviteter, der udøves af fartøjer, som er fritaget for logbogskravene;adgangen til fiskeri i den irske kasse bør kontrolleres af både flagmedlemsstaten og den medlemsstat, der er ansvarlig for overvågningen i de farvande, der hører under dens højhedsområde og jurisdiktion, og som er omfattet af et fiskeri; derfor bør det fastsættes, at flagmedlemsstaten elektronisk sender Kommissionen navnelisten over de fartøjer, der har tilladelse til at fiske inden for fiskerierne i den irske kasse, og den medlemsstat, der er ansvarlig for overvågningen, bør have adgang til disse oplysninger;begrænsningerne i fiskeriindsaten bør forvaltes af både medlemsstaten og Fællesskabet; medlemsstaterne bør registrere fiskeriindsaten pr. fiskeri og månedligt sende Kommissionen de aggregerede oplysninger om indsatsen;det bør fastsættes, at når det samlede niveau for fiskeriindsaten er nået for en medlemsstat, skal de fartøjer, som fører den pågældende medlemsstats flag, indstille fiskeriet inden for dette fiskeri;det er nødvendigt at fastsætte bestemmelser om fiskeredskabernes anvendelse, så det sikres, at fiskerfartøjerne iagttager begrænsningerne i fiskeriindsatsen;Rådets forordning (EØF) nr. 2847/93 (2) bør derfor ændres -UDSTEDT FØLGENDE FORORDNING:Artikel 1 I forordning (EØF) nr. 2847/93 foretages følgende ændringer:1) Efter artikel 19 indsættes som afsnit IIA:»AFSNIT IIAOvervågning af fiskeriindsatsenArtikel 19aBestemmelserne i dette afsnit anvendes på EF-fiskerfartøjer, der udøver fiskeriaktiviteter inden for de fiskerier, som er defineret i Rådets forordning (EF) nr. 685/95 (*), og på EF-fartøjer, der fisker efter emersale arter i området syd for 56° 30'N, øst for 12° V og nord for 50° 30' N, i det følgende benævnt `den irske kasse`.Artikel 19b1. Førerne af EF-fiskerfartøjerne meddeler følgende oplysninger i form af en rapport, benævnt `Effort Report`- fartøjets identifikation- hvert anløb af og hver afgang fra en havn i et fiskeriområde- hver indsejling i et område og dagen for begyndelsen af fiskeriaktiviteten inden for det pågældende fiskeri- hver udsejling fra området og dagen for fiskeriaktivitetens ophør- senest den 1. januar 1998: fangsterne om bord ved indsejling i og udsejling af det enkelte område.2. Førere af fartøjer, der ikke har afgivet de foreskrevne meddelelser, kan ikke udøve fiskeri de pågældende områder.3. Medlemsstaterne træffer de fornødne foranstaltninger, for at førerne af fartøjer, som fører deres flag, opfylder meddelelsespligten.Artikel 19c1. Førerne af fiskerfartøjerne foretager samtidig meddelelse af de i artikel 19b nævnte oplysninger pr. telex eller pr. radio via en radiostation, som er godkendt ifølge EF-forskrifterne til at modtage meddelelserne, til myndighederne:- i flagmedlemsstaten- i den medlemsstat, der er ansvarlig for overvågningen, hvis fartøjet kan forventes at udøve fiskeri i farvande under denne medlemsstats højhedsområde eller jurisdiktion.2. For fiskerfartøjer, der er udstyret med et automatisk tidstro kontrolsystem, der er anerkendt i henhold til EF-forskrifterne, kan meddelelserne sendes via dette system.3. Inden for det integrerede system for kontrol af de oplysninger, der er nævnt i artikel 19d, sendes meddelelserne til myndighederne i flagmedlemsstaten.Artikel 19d1. For at lette indsamlingen, og behandlingen af de i artikel 19b nævnte oplysninger og adgangen til disse etablerer medlemsstaterne senest den 1. januar 1998 et integreret edb-system for kontrol af oplysningerne. Med henblik herpå sikrer medlemsstaterne, at der oprettes edb-baser med tidstro registrering af alle de i artikel 19b nævnte oplysninger. Kommissionen har via edb adgang til opylsningerne i medlemsstaterne databaser.2. Medlemsstaterne sikrer, at de myndigheder, der er ansvarlige for overvågningen, har adgang til det integrerede edb-system, så de direkte og umiddelbart kan konsultere de i artikel 19b nævnte oplysninger for fartøjer, der udøver fiskeri i farvande under den pågældende medlemsstats højhedsområde eller jurisdiktion.Artikel 19e1. Fartøjsførerne indfører og opregner i deres logbog den tid, de har befundet sig i et område, på følgende måde:For slæberedskaber:- den dag, fartøjet er sejlet ind i området eller har forladt en havn i området- den dag, fartøjet er sejlet ud af området eller har anløbet en havn i området- det antal dage, fartøjet har befundet sig i området.For faststående redskaber:- den dag, hvor fartøjet, der anvender det faststående redskab, er sejlet ind i det pågældende område eller har forladt en havn i området- den dag, hvor det faststående redskab er bragt ud af fiskeriområdet eller er bragt ind i en havn i området- det antal dage, det faststående redskab har befundet sig i området.2. For de fartøjer, der er fritaget for logbogskravene, foretager flagmedlemsstaten stikprøvekontrol for at vurdere det samlede antal dage, fartøjet har befundet sig i området.3. Gennemførelsesbestemmelserne fastsættes i fornødent omfang efter proceduren i artikel 36.Artikel 19f1. Flagmedlemsstaterne udbygger den eller de fortegnelser, den har oprettet ifølge Kommissionens forordning (EF) nr. 109/94 af 19. januar 1994 om Fællesskabets fortegnelse over fiskerfartøjer (**), for at medtage oplysningerne i de navnelister over fiskerfartøjerne, der er nævnt i artikel 2 i forordning (EF) nr. 685/95.2. Flagmedlemsstaten sender via edb og fortrinsvis med elektronisk post de i stk. 1 nævnte oplysninger efter procedurerne i forordning (EF) nr. 109/94.3. Den medlemsstat, der er ansvarlig for overvågningen, har umiddelbart adgang til de i stk. 1 nævnte oplysninger, der er indeholdt i EF-fortegnelsen over fiskerfartøjer, for så vidt angår identifikationen af de godkendte fartøjer, der udøver fiskeri i det område, der hører under dens højhedsområde eller jurisdiktion.Artikel 19gHver medlemsstat registrerer den fiskeriindsats, der udøves af de fartøjer, som fører dens flag, inden for hvert fiskeri og i den irske kasse, jf. artikel 19a, for demersale fiskerier, på grundlag af de oplysninger, der er indsamlet ifølge bestemmelserne i artikel 19e, stk. 2.Artikel 19hHver medlemsstat foretager en samlet vurdering af den fiskeriindsats, der er udøvet pr. fartøj, som fører dens flag, og som har en længde mellem perpendikulærerne på under 15 m, inden for fiskerierne og i den irske kasse, jf. artikel 19a.Artikel 19iHver medlemsstat meddeler pr. edb Kommissionen ifølge de procedurer, som er fastsat i forordning (EF) nr. 109/94, de aggregerede oplysninger om den fiskeriindsats:- der er udøvet i den foregående måned for hvert fiskeri og i den irske kasse, jf. artikel 19a, for demersale arter, inden den 15. i hver måned- der er udøvet i det foregående kvartal for hvert fiskeri som nævnt i artikel 19a for pelagiske arter, inden udgangen af den første måned i hvert kvartal.(*) EFT nr. L 71 af 31. 3. 1995, s. 5.(**) EFT nr. L 19 af 22. 1. 1994, s. 5.«2) Efter artikel 20 indsættes:»Artikel 20a1. Når fiskerfartøjer udøver fiskeriaktiviteter inden for fiskerierne og i den irske kasse, jf. artikel 19a, må de kun medføre og anvende de tilsvarende fiskeredskaber.2. Fiskerfartøjer, som under samme togt også fisker i andre fiskeriområder end de i stk. 1 nævnte, kan dog medføre redskaber, der svarer til deres aktiviteter i de pågældende områder, forudsat at de ombordværende redskaber, der ikke er godkendt til anvendelse i det pågældende fiskeri og i den irske kasse, jf. artikel 19a, er bortstuvet, så de ikke kan bruges uden videre, jf. artikel 20, stk. 1, andet afsnit.3. Bestemmelserne om identifikation af faststående redskaber vedtages efter proceduren i artikel 36.«3) Efter artikel 21 indsættes:»Artikel 21aDen enkelte medlemsstat fastsætter den dato, hvor de fartøjer, der fører dens flag eller er registreret på dens område, antages at have nået det maksimumsniveau for fiskeriindsatsen inden for et fiskeri, som er fastsat ved Rådets forordning (EF) nr. . . ./95 (***)Den udsteder foreløbigt forbud fra denne dato mod fiskeri udøvet af disse fartøjer inden for det pågældende fiskeri.Foranstaltningen meddeles straks Kommissionen, som underretter de andre medlemsstater herom.Artikel 21bNår de fartøjer, der fører en medlemsstats flag, anses at have nået 70 % af det maksimumsniveau for fiskeriindsatsen inden for et fiskeri, som er fastsat ved forordning (EF) nr. . . ./95, meddeler medlemsstaten Kommissionen de foranstaltninger, der er vedtaget efter artikel 7, stk. 1, andet afsnit, i forordning (EF) nr. 685/95.Artikel 21c1. På grundlag af de i artikel 19 i nævnte oplysninger sørger Kommissionen for, at de maksimumsniveauer for fiskeriindsatsen, der er fastsat i forordning (EF) nr. . . ./95, overholdes.2. Efter en meddelelse ifølge artikel 21a eller på eget initiativ fastsætter Kommissionen på grundlag af de oplysninger, der er til rådighed, den dato, hvor maksimumsniveauet for fiskeriindsatsen for en medlemsstat eller for et fiskeri antages at være nået. Fra denne dato har de fartøjer, som fører denne medlemsstats flag, ikke længere adgang til det pågældende fiskeri.(***) EFT nr. L . . .«Artikel 2 Denne forordning træder i kraft den 1. januar 1996.Denne forordning er bindende i alle enkeltheder og gælder umiddelbart i hver medlemsstat.(1) EFT nr. L 71 af 31. 3. 1995, s. 5.(2) EFT nr. L 261 af 20. 10. 1993, s. 1.